Algemesí celebra el Dia Internacional de les Dones amb una programació adaptada a la situació d’emergència
03 de Marzo de 2025

Les conseqüències de la DANA del passat 29 d'octubre van obligar a suspendre la programació prevista per al 25 de novembre de 2024, Dia Internacional per a l'Eliminació de la Violència contra les Dones. Ara, mesos després, Algemesí es recupera dels efectes devastadors i, des de la Regidoria d’Igualtat, es reprenen progressivament les activitats dirigides a la sensibilització i la prevenció de la violència de gènere.

Entre les iniciatives previstes, la població infantil podrà disfrutar del contacontes Violeta, una gateta inquieta, a càrrec de Rosana Mira. La protagonista, Violeta, no vol quedar-se a casa criant gatets i caçant ratolins, sinó que aspira a tocar la guitarra i formar la seua pròpia banda de rock. L'activitat es realitzarà els dies 4, 5 i 6 de març a les Escoletes Infantils Municipals.

Així mateix, l'alumnat de 3r d’ESO dels centres educatius d'Algemesí participarà en el teatre fòrum A tu també et passa?, de la companyia La Madeja Roja. Es tracta d’una obra teatral amb participació del públic i un col·loqui posterior, enfocada a la prevenció de la violència digital en l'adolescència. Les representacions tindran lloc els dies 3, 6 i 13 de març als centres educatius del municipi.

Amb l'objectiu de combatre els estereotips de gènere en l'àmbit laboral des d'edats primerenques, s'han editat materials didàctics per a l'alumnat del primer cicle de primària. Baix el títol El futur es vesteix d’igualtat, esta iniciativa pretén visibilitzar la divisió sexual del treball i la necessitat de construir un futur professional sense límits ni barreres.

A més, la Regidoria d’Igualtat ha impulsat una campanya per fomentar la igualtat, el respecte i la convivència pacífica en l’àmbit de les Falles d’Algemesí 2025. Esta campanya es presentarà el pròxim 6 de març al Saló de Plens de l’Ajuntament, juntament amb el cartell oficial de Falles i la programació d'espectacles pirotècnics.

D’altra banda, el 8 de març, Dia Internacional de la Dona, la façana principal de l'Ajuntament s’il·luminarà de color morat com a mostra del compromís institucional amb la igualtat real i efectiva. A més, l'Escola de Música de Tabal i Dolçaina d’Algemesí oferirà un concert commemoratiu el dissabte 8 de març, a les 12.00 hores, a l'esplanada del Parc Salvador Castell.

Finalment, l'Escola de Música de Tabal i Dolçaina d’Algemesí oferirà un concert commemoratiu el dissabte 8 de març, a les 12.00 hores, a l'esplanada del Parc Salvador Castell.